
Αριθ. 2040027/5296/0023 ( 1 ) 

Καθορισμός επιτοκίων έντοκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθμ. 2034632/4549/0023/27.5.1994 «Καθορι¬ 
σμός επιτοκίων εντόκων γραμματίων». 

4. Το άρθρο 12 του Ν. 2074/92 (ΦΕΚ 128/31.7.92). 

5. Την κοινή απόφαση Πρωθυπουργού και Υπουργού 
Οικονομικών αριθμ. 1026431/268/0006Α (ΦΕΚ 154/Β/ 
7.3.94) «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών», αποφασίζουμε: 


1. Ορίζουμε το επιτόκιο των τρίμηνης διάρκειας εντό¬ 
κων γραμματίων Ν.Δ. 3745/57 που θα εκδοθούν ή θα 
ανανεωθούν από 16 Ιουνίου 1994 σε 16%. 

Για τα έντοκα γραμμάτια εξάμηνης και ετήσιας διάρ¬ 
κειας ισχύουν οι προηγούμενες αποφάσεις μας αριθμός 
2034632/4549/0023/27.5.1994 και 2018422/2640/ 
0023/23.3.94 αντίστοιχα. 

2. Επίσης για τα άληκτα έντοκα γραμμάτια και για το 
χρονικό διάστημα από την πιο πάνω ημερομηνία (16 Ιου¬ 
νίου 1994) μέχρι και τη λήξη τους ισχύουν οι αποφάσεις 
μας βάσει των οποίων έγινε η έκδοσή τους. 

3. Κάλυψη δαπάνης 

Από τις διατάξεις της απόφασης αυτής δεν προκαλεΐται 
δαπάνη σε βάρος του Κρατικού Προϋπολογισμού οικονο¬ 
μικού έτους 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 1994 

Ο ΥΦΥΠΟΥΡΓΟΙ 

ΝΙΚΟΛΑΟΣ! ΚΥΡΙΑΖΙΔΗΣ 

-Φ- 

Αριθ. 2037968/4799/Α0024 (2) 

Μερική ανάκληση της 14873/11.2.1974 απόφασης του 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση 
νομικών προσώπων από την Τράπεζα της Ελλάδος». 

2. Το από 7.10.1958 Β.Δ/γμα (ΦΕΚ 175/Α/ 
24.10.1958) «Τροποποίηση του από 20.1.1932 Π.Δ/ 
γματος. 

3. Το Π.Δ/γμα 496/1974 «Περί Λογιστικού Ν.Π.Δ.Δ.». 

4. Την απόφασή μας αριθ. 14873/11.2.74 ανάθεση της 
διαχείρισης ενίων Εθνικών Παιδικών μεταξύ των οποίων 
και του Β’ Εθνικού Παιδικού Σταθμού ΛαρΙσης (Νεαπό- 
λεως) στην Τράπεζα Ελλάδος (Υπ/μα Λάρισας). 

5. Το Ν.1431/19.4.94 (ΦΕΚ 46/τ.Α/16.4.84), με τον 
οποίο οι Εθνικοί Παιδικοί Σταθμοί μετονομάζονται σε 
Κρατικούς Παιδικούς Σταθμούς. 

6. Το έγγραφο της Τράπεζας της Ελλάδος αριθμ. 
16294/9.6.94 με το οποίο ζητείται η μεταφορά του λογ/ 
σμού της ταμιακής διαχείρισης του «Β' Κρατικού Παιδικού 













4356 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


Σταλιού Λάρισας» από την Τράπεζα Ελλάδος (Υπ/μα Λά¬ 
ρισας) στην Αγροτική Τράπεζα (Υπ/μα Λάρισας), καθώς 
και το από 14.4.94 απόσπασμα πρακτικού της 9ης Συνε¬ 
δρίας της Δ;οικ. Επιτροπής του Β' Κρατικού Παιδικού 
Σταθμού Λάρισας. 

7. Την απόφαση του Υπουργού Οικονομικών αριθμ. 
1092170/1378/0006/15.10.91 (ΦΕΚ 846/Τ.Β7- 
15.10.91) «Μεταβίβαση της εξουσίας να υπογράφουν με 
εντολή Υπουργού στο Γεν. Γραμματέα, Γεν. Δ/ντή, στους 
Προϊσταμένους Δ/νσεων κ.λπ.». 

8. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού του Β’ Κρατικού 
Παιδικού Σταθμού Λάρισας, αλλά επιλύονται θέματα δια¬ 
δικαστικά, αποφασίζουμε: 

Ανακαλούμε μερικά την ανωτέρω απόφασή μας αριθμ. 
14873/11.2.74 αναφορικά με την ανάθεση της Ταμιακής 
διαχείρισης του «Β' Κρατικού Παιδικού Σταθμού Λάρισας» 
στην Τράπεζα Ελλάπδος (Υπ/μα Λάρισας) και ορίζουμε 
όπως το Ταμιακό υπόλοιπο του λογ/σμού μεταφερθεΐ σε 
λογ/σμό που θα τηρείται στην Αγροτική Τράπεζα Ελλάδος 
(Υπ/μα Λάρισας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1994 

Με εντολή Υπουργού 
Ο Διευθυντής κ.α.α. 

Α. ΣΑΓΟΣ 

-♦-- 

Αριθ. 31793 οικ. (3) 

Επιχορήγηση εργοδοτών για απασχόληση ατόμων με ειδι¬ 
κές ανάγκες. 

ΟΙ ΥΠΟΥΡΓΟ» 

ΟΙΚΟΝΟΜΙΚΟΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου 5 του Ν. 
1648/86 «Προστασία πολεμιστών, αναπήρων και θυμάτων 
πολέμου και μειονεκτούντων προσώπων» (ΦΕΚ 147/Α/ 
2 . 10 . 86 ). 

2. Τη γνώμη του Δ.Σ. του ΟΑΕΔ (αριθμ. συνεδρίασης 
15/19.4.94) που μας υποβλήθηκε με το υπ’ αριθμ. 
105573/25.4.94 έγγραφό του. 

3. Το άρθρο 27 του Ν. 2081/92 (ΦΕΚ 154/Α/10.9.92), 
με το οποίο προστέθηκε νέο άρθρο, το νέο άρθρο 29Α, 
στο Ν. 1558/85 «Κυβέρνηση και Κυβερνητικά Όργανα», 
αποφασίζουμε: 

1. Καταρτίζουμε προγράμματα επιχορήγησης Ιδιωτικών 
Επιχ/σεων, Επιχειρήσεων Οργανισμών Τοπικής Αυτοδιοί¬ 
κησης και Επιχ/σεων Οργανισμών Κοινής Ωφέλειας, Συ¬ 
νεταιρισμών, Επαγγελματικών Σωματείων και Ενώσεων 
αυτών που προσλαμβάνουν άτομα με ειδικές ανάγκες με 
τη διαδικασία της υποχρεωτικής πρόσληψης (άρθρο 2 του 
Ν. 1648/86) και γενικά εργοδοτών για την πρόσληψη ατό¬ 
μων με ειδικές ανάγκες ως εξής: 

1. Πρόγραμμα επιχορήγησης εργοδοτών για την πρόσ¬ 
ληψη τριακοσίων πενήντα (350) ατόμων με ειδικές ανά¬ 
γκες, ηλικίας 16 έως 65 ετών. 

Στο πρόγραμμα επιχορηγούνται εργοδότες για πρόσ¬ 
ληψη ατόμων με ειδικές ανάγκες που διανύουν το 16ο 
έτος της ηλικίας τους έχουν δηλαδή συμπληρώσει το 15ο 


έτος της ηλικίας του μέχρι και το 65ο έτος κατά την ημε¬ 
ρομηνία πρόσληψής τους. 

Άτομα που κατά τη διάρκεια του προγράμματος συ¬ 
μπληρώνουν το 65ο έτος, με βάσει την ημερομηνία γέννη¬ 
σής τους, παραμένουν σ’ αυτό. 

2. Στα παραπάνω προγράμματα δεν περιλαμβάνονται 
κρατικοί φορείς, ανεξάρτητα από το καθεστώς δημοσίου 
ή ιδιωτικού ή μικτού δικαίου που τους διέπει, όπως αναφέ- 
ρονται στην παρ. 6 του άρθρ. 1 του Ν. 1256/82 όπως τρο¬ 
ποποιήθηκε με τον Ν. 1892/92, άρθρ. 51 παρ. 1, δηλαδή: 

α) Οι κρατικές ή Δημόσιες Υπηρεσίες όπως εκπροσω¬ 
πούνται από το Νομικό Πρόσωπο του Δημοσίου. 

β) Οι κρατικοί ή Δημόσιοι Οργανισμοί σαν κρατικά 
Ν.Π.Δ.Δ. 

γ) Οι κρατικές ή Δημόσιες και παρσχωρηθεΐσες επιχει¬ 
ρήσεις όπως η ΔΕΗ, ο ΟΤΕ, η Ελληνική Ραδιοφωνία, Τη-' 
λεόραση κ.λπ. 

δ) Τα κοινωφελή Ιδρύματα του Αστικού Κώδικα που πε¬ 
ριήλθαν στο Δημόσιο και χρηματοδοτούνται ή επιχορηγού¬ 
νται από αυτό. 

ε) Τα Κρατικά Νομικά Πρόσωπα που έχουν χαρακτηρι- 
σθεί από το Νόμο ή τα δικαστήρια ή Νομικά Πρόσωπα Ιδιω¬ 
τικού Δικαίου, όπως ο ΟΣΕ, ο Αυτόνομος Σταφιδικός Ορ¬ 
γανισμός κ.ά., που χρηματοδοτούνται ή επιχορηγούνται 
από οποιαδήποτε από τα αναφερόμενα Νομικά Πρό¬ 
σωπα. 

ζ) Δήμοι - Κοινότητες - Δημοτικά ή Κοινοτικά Ιδρύματα 
και Νομικά Πρόσωπα, καθώς και Σύνδεσμοι Δήμων και 
Κοινοτήτων. 

η) Όλες γενικά οι Τράπεζες, οι πολιτικές οργανώσεις, 
τα κόμματα, οι βουλευτές, στα πολιτικά και ιδιωτικά τους 
γραφεία, και οι επιχειρήσεις καθαρισμών χώρων. 

Από τους παραπάνω φορείς εξαιρούνται και δύνανται να 
επιχορηγηθούν οι εταιρείες στις οποίες συμμετέχουν οι 
φορείς αυτοί και οι οποίες έχουν Νομική μορφή Α.Ε., 
Α.Ε.Β.Ε. και Ε.Π.Ε. και λειτουργούν με τους κανόνες του 
ελεύθερου ανταγωνισμού και δεν έχουν μονοπωλιακό 
προνόμιο. 

Προκειμένου να εγκριθεί η υπαγωγή των ανωτέρω εται¬ 
ρειών στο πρόγραμμα θα ζητείται και η γνώμη του φορέα 
που κατέχει την πλειοψηφία των μετοχών. 

3. ΠΟΣΟ ΕΠΙΧΟΡΗΓΗΣΗΣ. 

Το ποσό της επιχορήγησης για κάθε προσλαμβανόμενο 
άτομο στο πρόγραμμα καθορίζεται στις τρεις χιλιάδες 
οκτακόσιες δρχ. (3.800) την ημέρα, για τους δώδεκα (12) 
πρώτους μήνες και δύο χιλιάδες πεντακόσιες (2.500) δρχ. 
την ημέρα για τους δώδεκα (12) υπόλοιπους μήνες, χωρίς 
καμιά άλλη παροχή από τσν ΟΑΕΔ (Ασφάλιση κ.λπ.). 

Επίσης δύναται να επιχορηγούνται οι επιχειρήσεις οι 
οποίες θα απασχολήσουν άτομα με ειδικές ανάγκες που 
έχουν περιορισμένες δυνατότητες για επαγγελματική 
απασχόληση από οποιαδήποτε χρόνια σωματική ή ψυχική 
πάθηση ή βλάβη (παρ. 4 του άρθρου 1 του Ν. 1648/86) για 
ώρες εργασίας ίσες με το ήμισυ των ωρών της ημερήσιας 
υποχρεωτικής απασχόλησης. 

Σ’ αυτές τις περιπτώσεις το ποσό της επιχορήγησης κα¬ 
θορίζεται στις δύο χιλιάδες (2.000) δρχ. την ημέρα. 

4. ΔΙΑΡΚΕΙΑ ΕΠΙΧΟΡΗΓΗΣΗΣ 

Η διάρκεια της επιχορήγησης για κάθε προσλαμβανό¬ 
μενο άτομο ορίζεται σε είκοσι τέσσερις (24) μήνες από 
την ημέρα της πρόσληψης η οποία πρέπει να γίνεται μετά 
την ημερομηνία της εγκριτικής απόφασης του Προίσταμέ- 

νου της αρμόδιας Υπηρεσίας (Υ.Ν. ή Τ.Υ. ή του Γρ. Ατό¬ 
μων με Ειδικές Ανάγκες) του ΟΑΕΔ, η οποία απόφαση 
πρέπει να εκδίδεται το αργότερο μέσα σε τριάντα (30) 
ημέρες από την υποβολή της σχετικής αίτησης. 

Είναι δυνατή όμως κατ’ εξαίρεση η υπαγωγή ατόμου με 
ειδικές ανάγκες στο πρόγραμμα, εφόσον η πρόσληψη του 
έγινε μέσα σε τριάντα (30) εργάσιμες ημέρες, πριν από 
την ημερομηνία υποβολής της αίτησης για υπαγωγή στο 
πρόγραμμα. 

Για το νομό Αττικής (πλην ΤΥ ΟΑΕΔ Μεγάρων, Ελευσί¬ 
νας και Λαυρίου) και τους νομούς θεσ/νίκης, Μαγνησίας, 
Αχαΐας, Ηρακλείου και Λάρισας οι παραπάνω αποφάσεις 
6α εκδίδονται από τους Προϊσταμένους των αντίστοιχων 
Γ ραφείων Εργασίας ατόμων με ειδικές ανάγκες. 

Οι αποφάσεις αυτές θα κοινοποιούνται για την κατα¬ 
βολή της επιχορήγησης στις αρμόδιες κατά περιοχή Υπη¬ 
ρεσίες του ΟΑΕΔ καθώς και στον εργοδότη. 

Η επιχορήγηση θα υπολογίζεται για κάθε εργάσιμη 
ημέρα και μέχρι 26 ημέρες κατ’ ανώτατο όριο για κάθε 
μήνα, εφόσον όμως υπάρχουν κάθε μήνα τουλάχιστον δε¬ 
καπέντε (15) ημερομίσθια κατά μέσο όρο το εξάμηνο ο 
εργοδότης θα επιχορηγείται κανονικά για τα πραγματο- 
ποιηθέντα ημερομίσθια. 

Ο εργοδότης υποχρεούται να απασχολήσει το προσλαμ¬ 
βανόμενο άτομο τριάντα (30) τουλάχιστον μήνες από τους 
οποίους οι είκοσι τέσσερις (24) πρώτοι μήνες με επιδό¬ 
τηση και οι έξι (6) τελευταίοι χωρίς επιδότηση. 

5. ΠΡΟΓΡΑΜΜΑ ΕΙΔΙΚΗΣ ΣΥΜΒΑΣΗΣ 

Οι επιχειρήσεις Οργανισμών Τοπικής Αυτοδιοίκησης 
καθώς και οι ξενοδοχειακές - τουριστικές ή άλλες εποχια¬ 
κές επιχειρήσεις, δύνανται να επιχορηγούνται για απασχό¬ 
ληση ατόμων με ειδικές ανάγκες και στην περίπτωση κατά 
την οποία τους παρέχουν εποχιακή απασχόληση τουλάχι¬ 
στον πέντε (5) μηνών. 

Στην περίπτωση αυτή ο χρόνος έναρξης της επιχορήγη¬ 
σης θα είναι ο χρόνος έναρξης της ορισμένου χρόνου σύμ¬ 
βασης (εποχιακή απασχόληση) και χρόνος λήξης, η ημερο¬ 
μηνία λήξης της ορισμένου χρόνου σύμβασης. 

6. ΠΡΟΫΠΟΘΕΣΕΙΣ ΥΠΑΓΩΓΗΣ 

Απαραίτητες προϋποθέσεις για την υπαγωγή στα προ¬ 
γράμματα αυτά είναι: 

α) Τα άτομα που θα προσληφθούν να έχουν υπαχθεί 
στις διατάξεις του Ν. 1648/86. 

β) Να έχουν την Ελληνική υπηκοότητα ή την υπηκοό¬ 
τητα κράτους - μέλους της ΕΟΚ ή να είναι Ελληνες ομο¬ 
γενείς που έχουν έλθει από την αλλοδαπή ή την Κυπριακή 
υπηκοότητα ή να εμπίπτουν στο άρθρο 11 του ΚΑΝ/ΕΟΚ/ 
1612/68. 

γ) Να μην έχουν απολύσει άτομο με ειδικές ανάγκες 
κατά τη διάρκεια των τριών (3) μηνών που προηγούνται της 
ημερομηνίας υποβολής της σχετικής αίτησης στην αρμό¬ 
δια υπηρεσία του ΟΑΕΔ. 

Παρέχεται η ευχέρεια να υπαχθούν στο Πρόγραμμα και 
εργοδότες που κατά την περίοδο αυτή των τριών (3) μη¬ 
νών απέλυσαν μεν άτομο με ειδικές ανάγκες, αλλά το 
αντικατέστησαν με άλλο. 

Επίσης και σε εκείνους που δεν αντικατέστησαν τα 
άτομα με ειδικές ανάγκες που απολύθηκαν κατά την κρί¬ 
σιμο περίοδο των τριών μηνών, επειδή έληξε η σύμβαση 
εργασίας τους ή στρατεύθηκαν ή συνταξιοδοτήθηκαν. 

Στις περιπτώσεις αυτές ο εργοδότης πρέπει κατά την 
ημέρα υποβολής των δικαιολογητικών να καταθέσει και τα 


ανάλογα δικαιολογητικά (στράτευσης, συνταξιοδότησης 
κ.τ.λ.). 

δ) Να απασχοληθούν τα άτομα που θα προσληφθούν σε 
αντικείμενο Ιδιο η παραπλήσιο της ειδικότητάς τους. 

ε) Σε περίπτωση απόλυσης ατόμου πριν από τη λήξη των 
τριάντα (30) μηνών ο εργοδότης είναι υποχρεωμένος να 
το αντικαταστήσει με άλλο άτομο προστατευόμενο του Ν. 
1648/86 το αργότερο μέσα σε σαράντα πέντε (45) εργά¬ 
σιμες ημέρες από την απόλυση. Στην περίπτωση αυτή η 
επιχόρηγηση θα συνεχιστεί από την ημερομηνία της αντι¬ 
κατάστασης του απολυθέντος και μέχρι τη λήξη του προ¬ 
γράμματος. 

Στην αντίθεση περίπτωση είναι υποχρεωμένος να επι¬ 
στρέφει το μισό της επιχορήγησης που του καταβλήθηκε 
μέχρι την ημέρα της απόλυσης του ατόμου αυτού. 

Εξαιρείται της υποχρέωσης αυτής ο εργοδότης που δεν 
εξευρίσκει άλλο άτομο με ειδικές ανάγκες της αυτής ή πα- 
ραπλήσιαςειδικότητας βεβαιουμένου τούτου από την αρ¬ 
μόδια Υπηρεσία του ΟΑΕΔ. 

Η βεβαίωση αυτή θα παραμένει στο φάκελλο της επιχεί¬ 
ρησης που τηρεί ή κατά τόπο αρμόδια Υπηρεσία του 
ΟΑΕΔ. 

Επίσης εξαιρείται της παραπάνω υποχρέωσης ο εργο¬ 
δότης που κατά το διάστημα του 30μηνου, ο εργαζόμενός 
του, απεχώρησε οικειοθελώς ή στρατεύθηκε ή συνταξιο- 
δοτήθηκε. 

Στην περίπτωση αυτή ο εργοδότης θα επιχορηγηθεί κα¬ 
νονικά μέχρι την προηγούμενη της οικειοθελούς αποχώ¬ 
ρησης ή στράτευσης ή συνταξιοδότησης του ατόμου με ει¬ 
δικές ανάγκες, μη υπσχρεούμενος στην αντικατάσταση 
του με άλλο άτομο με ειδικές ανάγκες προστατευόμενο 
του Ν. 1648/86 εκτός αν ο ίδιος το επιθυμεί. 

ζ) Άτομα με ειδικές ανάγκες που προσλαμβάνονται σε 
αντικατάσταση ατόμων με ειδικές ανάγκες, υπάγονται στο 
πρόγραμμα για το υπόλοιπο χρονικό διάστημα του προ¬ 
γράμματος. 

η) Ειδικά για την περίπτωση απόλυσης ατόμου με ειδι¬ 
κές ανάγκες που απασχολείται σύμφωνα με τις διαδικα¬ 
σίες που ορίζει η παρ. 5 (απόλυση πριν τη λήξη της ορισμέ¬ 
νου χρόνου σύμβασης εργασίας) ο εργοδότης υποχρεού- 
ται να επιστρέφει το μισό του ποσού της επιχορήγησης 
που του καταβλήθηκε μέχρι την ημέρα της απόλυσης του 
ατόμου αυτού, χωρίς να έχει σε περίπτωση αντικατάστα¬ 
σης δυνατότητα συνέχισης της επιχορήγησης. 

7. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ ΣΤΟ 
ΠΡΟΓΡΑΜΜΑ 

Δεν επιχορηγούνται εργοδότες για εργαζόμενους οι 
οποίοι είναι σύζυγοί τους ή συνδέονται με Α' βαθμού συγ¬ 
γένειας ή είναι ετερρόρυθμοι ή ομόρρυθμοι εταίροι· της 
Ιδιας επιχείρησης ή αποτελούν μέλη του Δ.Σ. της Εται- 
ρείας, ανεξάρτητα από το νομικό καθεστώς της. 

Είναι δυνατόν να επιχορηγηθούν εταίροι Εταιρείας Πε¬ 
ριορισμένης Ευθύνης (ΕΠΕ) και Ανώνυμης Εταιρείας (ΑΕ) 
όπως και οι σύζυγοι και τα παιδιά τους, εφόσον αυτοί θα 
είναι μισθωτοί της ΕΠΕ ή ΑΕ και δεν αποτελούν μέλη του 
Δ.Σ. αυτών. 

Για τους συνεταιρισμούς δεν είναι δυνατόν να επιχορη¬ 
γηθούν για τα μέλη τους. 

Δεν είναι δυνατόν να επιχορηγηθούν εργοδότες για τα 
ίδια άτομα για τα οποία έχουν επιχορηγηθεί κατά τα δύο 
προηγούμενα έτη 1992-1993. 

8. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γ>α ντ, υπαχθεί στα προγράμματα αυτά μια επιχείρηση ή 
εργοδότης θα πρέπει να υποβάλει στην αρμόδια Υπηρεσία 
του ΟΑΕΔ (Υ.Ν., Τ.Υ., Γρ. Εργασίας, ή Γραφείο Εργασίας 
Ατόμων με Ειδικές Ανάγκες) τα εξής δικαιολογητικά: 

α) Αίτηση που θα περιέχει την επωνυμία του εργοδότη, 
το αντικείμενο της οικονομικής δραστηριότητας και τον 
αριθμό των ατόμων που θα προσλάβει σύμφωνα με το 
πρόγραμμα. 

β) Αντίγραφο μισθοδοτικών καταστάσεων των τριών μη¬ 
νών που προηγούνται από το μήνα υποβολής αΐτηοης του 
εργοδότη για την υπαγωγή του στο πρόγραμμα ή κατά¬ 
σταση ασφαλιστικών εισφορών των μηνών εκείνων που 
προηγούνται της κρίσιμης περιόδου. 

Εξαιρούνται από την υποχρέωση αυτή οι νεοσύστατες 
επιχειρήσεις. 

γ) Υπεύθυνη δήλωση του Ν.Δ. 1599/86 ότι το τρίμηνο 
που προηγείται από το μήνα της πρόσληψης του ατόμου 
με ειδικές ανάγκες δεν απέλυσε άλλα άτομα προστατευό- 
μενα του Ν. 1648/86 ή ότι αυτούς που απέλυσε τους αντι¬ 
κατέστησε ή δεν αντικατέστησε εκείνους που δεν είχε 
υποχρέωση από το πρόγραμμα ν’ αντικαταστήσει και ότι 
έλαβε γνώση και αποδέχεται τους όρους του προγράμμα¬ 
τος αυτού. 

Κατά τον ενδιάμεσο χρόνο μεταξύ ημερομηνίας αίτησης 
υπαγωγής στο πρόγραμμα και ημερομηνίας έκδοσης της 
εγκριτικής απόφασης δεν δικαιολογούνται απολύσεις ή οι- 
κειοθελείς αποχωρήσεις ατόμων με ειδικές ανάγκες, 
εκτός αν γίνουν ισάριθμες προσλήψεις άλλων ατόμων με 
ειδικές ανάγκες. 

Η προθεσμία πλήρωσης των θέσεων που εγκρίνονται 
από τον προϊστάμενο των αρμοδίων ως ανωτέρω Υπηρε¬ 
σιών του ΟΑΕΔ, είναι δύο (2) μήνες το αργότερο από την 
ημερομηνία κοινοποίησης της σχετικής εγκριτικής από¬ 
φασης. Ειδικά για τις αποφάσεις που θα εκδοθούν μετά 
την 1 η Νοεμβρίου 1994 η ανωτέρω προθεσμία περιορίζε¬ 
ται μέχρι 31.12.1994. 

9. ΔΙΚΑΙΟΛΟΓΗΤΙΚΑ ΓΙΑ ΚΑΤΑΒΟΛΗ ΕΠΙΧΟΡΗΓΗ¬ 
ΣΗΣ 

Για την καταβολή της επιχορήγησης ο εργοδότης θα 
υποβάλει στην Υπηρεσία του ΟΑΕΔ (ΥΝ, ΤΎ κ.λπ.) τα εξής 
δικαιολογητικά: 

α) Κατάσταση χωριστή για κάθε πρόγραμμα που θα πε¬ 
ριλαμβάνει το ονοματεπώνυμο των προσληφθέντων βάσει 
του προγράμματος, τη χρονολογία γέννησης, την ειδικό¬ 
τητα, το ποσό με το οποίο βαρύνεται ο ΟΑΕΔ σύμφωνα με 
το πρόγραμμα, το συνολικό ακαθάριστο ποσό που δικαιού¬ 
ται ο εργαζόμενος και στήλη υπεύθυνης δήλωσης στην 
οποία έχουν υπογράψει τα προσληφθέντα άτομα με ειδι¬ 
κές ανάγκες, ότι απασχολήθηκαν και πληρώθηκαν για το 
χρονικό διάστημα για το οποίο ζητείται η επιχορήγηση. 

β) Φωτοτυπημένο αντίγραφο της αναγγελίας πρόσλη¬ 
ψης του ατόμου με ειδικές ανάγκες η βεβαίωση της αρμό¬ 
διας Υπηρεσίας του ΟΑΕΔ, ότι το άτομο που έχει προσλη- 
φθεί είναι προστατευόμενο του Ν. 1648/86. 

γ) Βεβαίωση ασφαλιστικής ενημερότητας των οικείων 
φορέων κύριας ασφάλισης ότι καταβλήθηκαν οι ασφαλι¬ 
στικές εισφορές. 

Ειδικά για την επιχορήγηση του πρώτου διμήνου αρκεί 
υπεύθυνη δήλωση του Ν.Δ. 1599/88 του εργοδότη ότι θα 
καταβληθούν οι ανάλογες εισφορές μέσα στις νόμιμες 
προθεσμίες. 

δ) Η πρώτη επιχορήγηση θα καταβάλλεται στον εργο¬ 


δότη μετά από δίμηνη τουλάχιστον απασχόληση του εργα¬ 
ζόμενου. Στη συνέχεια και μέχρι τη λήξη του 24μηνου θα 
καταβάλλεται κάθε μήνα. 

10. Αξιώσεις εργοδοτών για είσπραξη επιχορήγησης για 
άτομα που θα υπαχθούν στα προγράμματα αυτής της από¬ 
φασης, ασκούνται μέσα σε τέσσερες (4) το αργότερο μή¬ 
νες από το μήνα της πραγματικής απασχόλησης των ατό¬ 
μων αυτών. Μετά τηγ παρέλευση της προθεσμίας αυτής, η 
αξίωση του εργοδότη παραγράφεται. 

Ως ημερομηνία κατάθεσης δικαιολογητικών πληρωμής 
της επιχορήγησης, λογίζεται πάντα η πρώτη του μηνάς 
εκείνου μέσα στον οποίο κατατέθηκαν, ανεξάρτητα από 
την πραγματική ημέρα του πρωτοκολλήθηκαν τα σχετικά 
δικαιολογητικά. 

11. α) Είναι δυνατή η επιμήκυνση του χρόνου επιχορή¬ 
γησης εργοδότου είκοσι τεσσάρων μηνών (24) κατά δύο 
(2) το πολύ μήνες για μη απόλυση προσωπικού, σε περί¬ 
πτωση χορήγησης ομαδικής άδειας απουσίας προσωπι¬ 
κού, σοβαρής ασθένειας εργαζόμενου, άδειας χωρίς απο¬ 
δοχές, κ.λπ. μετά από αίτηση του εργοδότη και απόφαση 
του προϊστάμενου της αρμόδιας Υπηρεσίας του ΟΑΕΔ. 

β) Ειδικά για τα άτομα με ψυχικές παθήσεις και για τις 
περιπτώσεις άδειας κυοφορίας - τοκετού η παραπάνω 
επιμήκυνση του χρόνου επιχορήγησης εργοδότου (24μή- 
νου) μπορεί να είναι μέχρι και τέσσερις μήνες, βεβαιωμέ¬ 
νου αυτού από τον αρμόδιο ιατρό. 

γ) Επίσης σε περίπτωση αντικατάστασης ατόμου μέσα 
στην προθεσμία των σαράντα πέντε (45) ημερών ή εκπρό¬ 
θεσμης αντικατάστασης που βεβαιώθηκε από την αρμό¬ 
δια Υπηρεσία του ΟΑΕΔ είναι δυνατή η επιμήκυνση του 
χρόνου επιχορήγησης κατά ένα το πολύ μήνα για κάθε 
άτομο που αντικαταστάθηκε μετά από αίτηση του εργοδό¬ 
του και απόφαση του αρμόδιου προϊσταμένου της Υπηρε¬ 
σία του ΟΑΕΔ. 

12. Κάθε διαφορά που τυχόν θα προκύπτει κατά την 
εφαρμογή της απόφασης αυτής, μεταξύ εργοδότη και 
ΟΑΕΔ θα επιλύεται με απόφαση του Δ.Σ. του ΟΑΕΔ. 

13. Η ισχύς της απόφασης αυτής έχει αναδρομική ισχύ 
από την 1 η Ιανουάριου 1994 εκτός αν ο αριθμός των προ- 
βλεπομένων για κάθε πρόγραμμα θέσεων πληρωθεί νωρί¬ 
τερα, όπου θα πρέπει να εκδοθεί σχετική υπουργική από¬ 
φαση. 

14. Κάλυψη δαπάνης: α) Από τις διατάξεις της παρού¬ 
σας απόφασης προκαλείται δαπάνη σε βάρος του προϋ¬ 
πολογισμού του ΟΑΕΔ ύψους 212.800.000 δρχ. περίπου 
για το οικονομικό έτος 1994 και για το 1995 εκατόν σαρά¬ 
ντα εκατομμύρια (140.000.000) δρχ. περίπου. 

β) Γ ια την ανωτέρω δαπάνη έχει εγγράφει πίστωση στον 
υπό κατάρτιση προϋπολογισμό του ΟΑΕΔ έτους 1994 
ύψους 300.000.000 δρχ. με τα στοιχεία Κ 639β\ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 1994 
α υπουργοί 

ΟΚΟΝΟΜΚΟΝ ΕΡΓΑΣΙΑΣ 

ΑΛΕΞ. ΠΑΠΑΔΟΠΟΥΛΟΓ ΕχΑΓ. ΠΑΝΝΟΠΟΥΛΟΣ 

Αριθ. 40144οικ. (4) 

Επαγγελματική κατάρτιση εκπαιδευτικού προσωπικού και 
στελεχών του ΟΑΕΔ. 


Η θητεία των ανωτέρω είναι πενταετής. 

Η απόφαση αυτή να δημοοιευθεΙ στην Εφημερίδα της 
Κυβερνήσεως. 


Ο ΥΠΟΥΡΓΟΣ ΕΡΓΑΣΙΑΣ 


Αθήνα, 21 Ιουνίου 1994 


Έχοντας υπόψη: 

α) Τις διατάξεις του άρθρου 11 του Ν.Δ. 212/69 «περί 
οργανώσεως και διοικήσεως του Οργανισμού Απασχολή- 
σεως Εργατικού Δυναμικού». 

β) Τις διατάξεις του άρθρου θ του Ν. 1836/89 «περί 
προώθησης της απασχόλησης και της επαγγελματικής κα¬ 
τάρτισης και άλλες διατάξεις». 

γ) Τη σχετική πρόταση του Δ.Σ. του ΟΑΕΔ (απόφαση 
546/13/5.4.1994, έγγραφο 107559/6.6.1994). 

δ) Ότι το συνολικό κόστος του προγράμματος των 1750 
ωρών ανέρχεται στο ποσό των 76.100.000 δρχ. και εντάσ¬ 
σεται στο κοινοτικό πρόγραμμα «ΒΕΛΤΙΩΣΗΣ ΔΟΜΩΝ 
ΚΑΤΑΡΤΙΣΗΣ» με ποσοστό συμμετοχής 75% του ΕΚΤ και 
25% του ΟΑΕΔ. Το ποσό των 19.025.000 δρχ. που επιβα¬ 
ρύνει τον ΟΑΕΔ, έχει προβλεφτεί στον προϋπολογισμό 
του ΟΑΕΔ έτους 1994 και στον Κ.Α. 531, αποφασί¬ 
ζουμε: 

Εγκρίνουμε την ανάθεση και υλοποίηση των εξής τεσ¬ 
σάρων εκπαιδευτικών προγραμμάτων στο Ινστιτούτο Ερ¬ 
γασίας, της ΓΣΕΕ: 

1. Αναλυτές - Ερευνητές αγορών εργασίας 600 ώρες 

2. Σχεδιαστές προγραμμάτων κατάρτισης 400 ώρες 

3. Εκπαιδευτές προγραμμάτων κατάρτισης 400 ώρες 

4. Αξιολογητές προγραμμάτων κατάρτισης 350 ώρες 
Οι συμμετέχοντες θα πρέπει να είναι τριτοβάθμιας εκ¬ 
παίδευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


ο ΥΠΟΥΡΓΟΙ 

ΔΗΜ ΗΠΙΟΣ ΦΑΤΟΥΡΟΣ 
-♦- 

Αριθ. 2/9843 (6) 

Τροποποίηση των άρθρων 1 και 2 της με αριθμό Ζ/ 
3378/93 (ΦΕΚ 356 τ. Β') απόφασης του Υπουργού 
ΥΠΕΠΘ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1- Τις διατάξεις του Ν. 2009/92 (ΦΕΚ 18 τ. Α ) «Εθνικό 
Σύστημα Επαγγελματικής Εκπαίδευσης και Κατάρτισης 
και άλλες διατάξεις», όπως τροποποιήθηκε και ισχύει και 
ειδικότερα τις διατάξεις των παραγράφων 7, 8 και 9 του 
άρθρου 5 του νόμου αυτού. 

2. Τη με αριθμό Ζ/3378/12.5.1993 (ΦΕΚ 356 τ. Β') 
απόφαση του Υπουργού ΥΠ.Ε.Π.Θ. «Προϋποθέσεις, όροι 
και διαδικασία χορήγησης άδειας Ιδρυσης και λειτουργίας 
Ινστιτούτων Επαγγελματικής Κατάρτισης (Ι.Ε.Κ.) από Νο¬ 
μικά Πρόσωπα Ιδιωτικού Δικαίου ή Ιδιώτες», όπως τροπο¬ 
ποιήθηκε και ισχύει και ειδικότερα τα άρθρα 1 και 2 της 
απόφασης αυτής. 

3. Τη με αριθμό 15/1.6.1994 Πράξη του Δ.Σ. του Οργα¬ 
νισμού Επαγγελματικής Εκπαίδευσης και Κατάρτισης 
(Ο.Ε.Ε.Κ.). 

4. Τη με αριθμό Η. 11086/4.11.1993 (ΦΕΚ 842 τ. Β') 
απόφαση Πρωθυπουργού και Υπουργού Εθνικής Παιδείας 
και θρησκευμάτων «Αρμοδιότητες Υφυπουργού 


Αθήνα, 16 Ιουνίου 1994 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-♦- 

Αριθ. Β7/158 ( 5 ) 

Διορισμός Δ/ντή και Αναπληρωτή Δ/ντή στο ΕΠΙ «Ινστι¬ 
τούτο Κοινωνικών Ασφαλίσεων Υγείας και Πρόνοιας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 - Τις διατάξεις του άρθρου 17 παρ. 7 του Ν. 2083/92. 

2. Τις διατάξεις του Π.Δ. 123/94 (ΦΕΚ 91 τ. Α'). 

3. Την αριθ. 13.5.1994 πράξη του Συγκλήτου του Παν/ 
μίου Αθηνών ύστερα από πρόταση της Γ.Σ.Ε.Σ. του Νομι¬ 
κού Τμήματος, αποφασίζουμε: 

Διαπιστώνουμε ότι Διευθυντής του Ερευνητικού Πανε¬ 
πιστημιακού Ινστιτούτου με την επωνυμία «Ινστιτούτο Κοι¬ 
νωνικών Ασφαλίσεων Υγείας και Πρόνοιας» του Τμήματος 
Νομικής του Παν/μίου Αθηνών διορίζεται ο καθηγητής του 
Δικαίου Κοινωνικής Ασφάλειας Κων/νος Κρεμαλής και ως 
Αναπληρωτής Διευθυντής του ο καθηγητής του Διοικητι¬ 
κού Δικαίου Προκόπιος Παυλόπουλος. 


5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπολο¬ 
γισμού του Νομικού Προσώπου Δημοσίου Δικαίου «Οργα¬ 
νισμός Επαγγελματικής Εκπαίδευσης και Κατάρτισης 
(Ο.Ε.Ε.Κ.), αποφασίζουμε: 

Τροποποιούμε τη με αριθμό Ζ/3378/93 (ΦΕΚ 356 τ. Β') 
απόφαση του Υπουργού ΥΠ.Ε.Π.Θ., όπως αυτή τροποποι¬ 
ήθηκε με τις με αριθ. Ζ/280/11.1.94 (ΦΕΚ 11 τ.Β') Ζ/ 
3480/4.3.94 (ΦΕΚ 158 τ.Β') και Ζ/7887/20.5.1994 
(ΦΕΚ 378 τ. Β') όμοιες αποφάσεις ως εξής: 

Η παράγραφος 1 του άρθροο 1 της απόφασης αυτής 
αντικαθίσταται ως εξής: 

«1. Είναι δυνατή η ίδρυση Ινστιτούτων Επαγγελματικής 
Κατάρτισης (Ι.Ε.Κ.) από φυσικά ή νομικά πρόσωπα ιδιωτι¬ 
κού δικαίου. Τα νομικά πρόσωπα μπορεί να είναι όσα ανα¬ 
γνωρίζονται από τον Αστικό Κώδικα ή τον Εμπορικό Νόμο 
ή τον Δημοτικό και Κοινοτικό Κώδικα». 

2. Στο τέλος της παραγράφου 3 του άρθρου 2 προστί¬ 
θεται εδάφιο ιε ως εξής: «ιε. Ειδικά τα νομικά πρόσωπα 
του Δημοτικού και Κοινοτικού Κώδικα υποβάλλουν την 
ιδρυτική τους πράξη και όσα δικαιολογητικά της παραγρά¬ 
φου αυτής προβλέπονται και απαιτούνται από την εκάστο- 
τεεε ισχύουσα νομοθεσία. Στις υπόλοιπες περιπτώσεις 
οφείλουν να προσκομίζουν αρνητικές βεβαιώσεις των αρ¬ 
μοδίων υπηρεσιών». 

Η παρούσα απόφαση αρχίζει να ισχύει από τη δήμο- 

σίευαή της στην Εφημερίδα της Κυβερνήσεως. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 14 Ιουνίου 1994 

ο ΥΦΥΠΟΥΡΓΟΙ 

ΙΩΑΝΝΗΣ ΑΝΘΟΠΟΥΛΟΣ 
-·- 

Αριθ. Ε5/1403 (7) 

Μετεγγραφές σπουδαστών Τ.Ε.Ι. εσωτερικού. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του εδαφ. β' της παρ. 2 του άρθρου 4 του Ν. 1856/89 
(ΦΕΚ 210 τ. Α ). 

β) Της παρ. 5 του άρθρου 2 του Ν. 1966/91 (ΦΕΚ 147 τ. 

Α’). 

2. Την αριθ. Η/11086/93 κοινή απόφαση του Πρωθυ¬ 
πουργού και του Υπουργού Εθνικής Παιδείας και θρη¬ 
σκευμάτων «Αρμοδιότητες Υφυπουργών ΥΠΕΠΘ» (ΦΕΚ 
842 τ. Β'), αποφασίζουμε: 

Καθορίζουμε τις προθεσμίες υποβολής δικαιολογητι- 
κών και τα απαιτούμενα δικαιολογητικά για τις μετεγγρα¬ 
φές σπουδαστών Τ.Ε.Ι. εσωτερικού, ως ακολούθως: 

1. Για τις μετεγγραφές πολυτέκνων γονέων και τέκνων 
πολυτέκνων χωρίς ποσοτικό περιορισμό, σύμφωνα με τις 
διατάξεις των άρθρων 2 και 3 της αριθ. Β3/2247/87 από¬ 
φασης (ΦΕΚ 346 τ. Β’), όπως κυρώθηκε με το άρθρο 1 του 
Ν. 1865/89 (ΦΕΚ 210 τ. Α') και συμπληρώθηκε με το άρ¬ 
θρο 2 του Ν. 1966/91 (ΦΕΚ 147 τ. Α'), υποβάλλονται στο 
Τμήμα υποδοχής, από 1 έως 15 Νοεμβρίου 1994, τα εξής 
δικαιολογητικά: 

α) Αίτηση του ενδιαφερομένου 
β) Αναλυτικό πιστοποιητικό .σπουδών ή βεβαίωση εγ¬ 
γραφής προκειμένου για νεοεισαχθέντες. 

γ) Βεβαίωση της Ανώτατης Συνομοσπονδίας Πολυτέ¬ 
κνων Ελλάδος. 

δ) Έγγραφο δημόσιας αρχής ή αντίγραφο λογαριασμού 
κοινής ωφέλειας από το οποίο να προκύπτει ο τόπος μόνι¬ 
μης κατοικίας των γονέων. 

Το τμήμα υποδοχής διενεργεί τις μετεγγραφές αυτές 
μέσα στο διάστημα από 16 έως 30 Νοεμβρίου 1994. 

2. Για τις μετεγγραφές με ποσοτικό περιορισμό, όπως 
αυτές προβλέπονται από τις διατάξεις του άρθρου 2 της 
αριθ. Β3/2274/87 απόφασης (ΦΕΚ 346 τ. Β'), όπως αυτή 
κυρώθηκε με το άρθρο 1 του Ν. 1865/89 (ΦΕΚ 210 τ. Α') 
και συμπληρώθηκε με το άρθρο 2 του Ν. 1966/91 (ΦΕΚ 
147 τ. Α'), τα προβλεπόμενα, κατά περίπτωση, δικαιολο- 
γητικά υποβάλλονται στο τμήμα υποδοχής από 1 έως 15 
Νοεμβρίου 1994. 

Προκειμένου για νεοεισαχθέντες, πέραν από τα προ¬ 
βλεπόμενα από την αριθ. Β3/2274/87 απόφαση δικαιολο- 
γητικά, υποβάλλεται και αντίγραφο του ατομικού δελτίου 
επιτυχίας που χορηγείται από το Λύκειο του ενδιαφερομέ¬ 
νου ή βεβαίωση βαθμολογίας από τη Δ/νση ή το Γραφείο 
Β/θμιας Εκπαίδευσης στο οποίο υπάγεται το Λύκειο του 
ενδιαφερομένου. 

Τ ο τμήμα υποδοχής υποχρεούται να διενεργήσει τις πα¬ 
ραπάνω μετεγγραφές μέσα σε τρεις (3) μήνες από τη λήξη 


της προθεσμίας υποβολής των δικαιολογητικών. 

3. Από την απόφαση αυτή δεν προκαλεΐται δαπάνη σε 
βάρος του τακτικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 1994 

ο ΥΦΥΠΟΥΡΓΟΙ 

Ε. ΣΤΕΦΑΝΟΥ 
-♦- 

Αριθ. Ε5/1404 (8) 

Κατατάξεις πτυχιούχων Τμημάτων Τριτοβάθμιας Εκπαί¬ 
δευσης και Ανωτέρω Σχολών στα Τ.Ε.Ι. και την ΑΣΕ- 
ΤΕΜ της ΣΕΛΕΤΕ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του εδαφ. α της παρ. 2 του άρθρου 4 του Ν. 1865/89 
(ΦΕΚ 210 τ. Α'). 

β) Του άρθρου 3 του Ν. 1966/91 (ΦΕΚ 147 τ. Α'). 

2. Την αριθ. Η/11086 κοινή απόφαση του Πρωθυπουρ¬ 
γού και του Υπουργού Εθνικής Παιδείας και θρησκευμά¬ 
των «Αρμοδιότητες Υφυπουργών ΥΠΕΠΘ» (ΦΕΚ 842 τ. 
Β'), αποφασίζουμε: 

Καθορίζουμε, για τις προβλεπόμενες από τις κείμενες 
διατάξεις κατατάξεις πτόχιούχων Τμημάτων Τριτοβάθμιας 
Εκπαίδευσης και Ανωτέρω Σχολών στα ΤΕΙ και την ΑΣΕ- 
ΤΕΜ της ΣΕΛΕΤΕ, τα εξής: 

1. Προθεσμία υποβολής αίτησης κατάταξης με σχετικά 
δικαιολογητικά στο οικείο τμήμα του Τ.Ε.Ι. ή της ΑΣΕΤΕΜ 
της ΣΕΛΕΤΕ από 1 έως 15 Σεπτεμβρίου 1994. 

2. Διενέργεια κατατάξεων με βάση το βαθμό πτυχίο ή με 
εξετάσεις από 21 έως 30 Σεπτεμβρίου 1994. 

3. Τα δικαιολογητικά που υποβάλλονται με την αίτηση 
κατάταξης στο οικείο τμήμα του ΤΕΙ ή της ΑΣΕΤΕΜ της 
ΣΕΛΕΤΕ είναι τα οριζόμενα στην απόφαση αριθ. Β3/ 
2274/87 (ΦΕΚ 346 τ. Β’), όπως αυτή κυρώθηκε με το άρ¬ 
θρο 1 του Ν. 1865/89 (ΦΕΚ 210 τ. Α'). 

4. Από την απόφαση αυτή δεν προκαλείται δαπάνη σε 
βάρος του τακτικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 1994 

ο ΥΦΥΠΟΥΡΓΟΣ 

Ε. ΣΤΕΦΑΝΟΥ 

- + - 

Αριθ. ΥΠΠΟ/ΑΡΧ/Α1 /Φ43/8402/476 (9) 

Κήρυξη λόφου Αγ. θεοδώρων Καραβόμυλου Κεφαλλη¬ 
νίας ως αρχαιολογικού χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/ 
26.7.1985) «Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ: 49610/28.11.1990 (ΦΕΚ 743/Β/ 
29.11.1990) «Εξαίρεση από τον περιορισμό των τριών 
υπογραφών». 

3. Την ΥΠΠΟ/ΓΝΟΣ/11536/10.3.1992 (ΦΕΚ 210/Β/ 
24.3.1992) «Παράλληλη άσκηση αρμοδιοτήτων από τον 
Υπορυγό Πολιτισμού και τους Προϊσταμένους Υπηρεσιών 
του ιδίου Υπουργείου». 

4. Τις διατάξεις τού Κ.Ν. 5351/32 «Περί Αρχαιοτή¬ 
των». 

5. την ομόφωνη γνωμοδότηση του Κεντρικού Αρχαιολο¬ 
γικού Συμβουλίου, όπως διατυπώθηκε στην αρ. 10/ 
22.3.1994 πράξη του, αποφασίζουμε: 

Κηρύσσουμε την περιοχή λόφου Αγίων θεοδώρων στον 
Καραβόμυλο κοινότητας Σάμης Κεφαλληνίας ως αρχαιο¬ 
λογικό χώρο για την αποτελεσματικότερη προστασία των 
σπηλαίων που βρίσκονται σ’ αυτόν, αλλά και των υπαί¬ 
θριων αρχαιοτήτων πρόϊστορικής περιόδου που εντοπί¬ 
σθηκαν στην κορυφή του λόφου και νοτιότερα, καθώς και 
του ναΟδριου των Ταξιαρχών με λατινική επιγραφή στη νο¬ 
τιοανατολική κλιτύ του λόφου. Τα όρια της εν λόγω περιο¬ 
χής σημειώνονται στο συνημμένο τοπογραφικό διάγραμμα 
Κλιμ. 1:5000 της ΓΥΣ δια πρασίνου χρώματος και με τα 
σημεία Α, Β, Γ, Δ, Ε, Ζ, Η, θ, I. Κ, Λ, Μ, Ν, Α και ορίζονται 
από τις συντεταγμένες: 


X Ψ 


Α 

13772 

+23 

Β 

13783 

0 

Γ 

14080 

-67 

Δ 

14202 

-75 

Ε 

13448 

-1287 

Ζ 

13572 

-1522 

Η 

13604 

-1565 

θ 

13170 

-1838 

1 

12785 

-1165 

Κ 

13032 

-1143 

Λ 

12930 

-902 

Μ 

13367 

-584 

Ν 

13205 

-410 


Από τις διατάξεις της Απόφασης αυτής δεν προκύπτει 
δαπάνη για το Δημόσιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 1994 

ο ΥΠΟΥΡΓΟΣ 

6ΑΝΟΣ ΜΙΚΡΟΥΤΣΙΚΟΣ 

